Hvert er hlutverk allsherjarnefndar Alþingis ? Allsherjarnefnd er ein af tólf fastanefndum Alþingis . Í II. kafla laga nr. 55 / 1991 um þingsköp Alþingis ( þskl . ) er fjallað um fastanefndir Alþingis sem eru þessar skv. 13. gr. laganna : Allsherjarnefnd Efnahags - og viðskiptanefnd Félagsmálanefnd Fjárlaganefnd Heilbrigðis - og trygginganefnd Iðnaðarnefnd Landbúnaðarnefnd Menntamálanefnd Samgöngunefnd Sjávarútvegsnefnd Umhverfisnefnd Utanríkismálanefnd Fastanefndir Alþingis eru skipaðar þingmönnum og er kosið til nefndanna á fyrsta fundi hvers þings , samanber 2. mgr. 13. gr. þskl . Allar fastanefndirnar eru skipaðar 9 þingmönnum nema fjárlaganefnd , sem skipuð er 11 þingmönnum . Auk þess skal skipa 9 varamenn fyrir utanríkismálanefnd , sbr. 1. mgr. 14. gr. þskl . Hlutverk fastanefnda kemur fram í 1. mgr. 23. gr. þskl . en þar segir að „ [ t ] il fastanefnda getur þingið vísað þeim þingmálum sem lögð eru fram og þörf þykir að nefnd íhugi . “ Samkvæmt þessu er þingi í sjálfsvald sett hvort það vísar máli til nefndar . Það er þó yfirleitt gert því að mikilvæg málefnavinna er unninn á nefndasviði Alþingis . Aðeins í tilviki fjárlaga , fjáraukalaga , lánsfjárlaga og laga um samþykkt á ríkisreikningi er þingi skylt að vísa máli til fjárlaganefndar , sbr. 1. mgr. 25. gr. þskl . Þingmálum er yfirleitt vísað til nefndar eftir 1. umræðu á Alþingi . Heimilt er þó að vísa þingmáli til nefndar á hverju stigi þess , sbr. 1. mgr. 23. gr. þskl . Skylt er að vísa fjárlagafrumvarpi til fjárlaganefndar eftir 2. umræðu , sbr. 1. mgr. 25. gr. þskl . Samkvæmt 26. gr. þskl . er nefnd heimilt að fjalla um önnur mál en þau , sem vísað er til hennar . Þegar nefnd fær þingmál til umfjöllunar fara fram almennar umræður um málið innan nefndarinnar en auk þess hefur nefnd heimild samkvæmt 1. mgr. 28. gr. þskl . til að óska eftir skriflegum umsögnum um þingmálið frá aðilum utan þings og taka við gestum og hlýða á mál þeirra . Í áðurnefndri 1. mgr. 23. gr. þskl . kemur fram að málum skal vísað til fastanefnda Alþingis eftir efni þeirra og skuli „ hafa um það hliðsjón af skiptingu málefna í Stjórnarráðinu “ . Þetta merkir einfaldlega að þeim þingmálum , sem samkvæmt efni sínu heyra undir landbúnaðarráðuneyti , skuli vísa til landbúnaðarnefndar , þingmálu , sem heyra undir samgönguráðuneyti skuli vísa til samgöngunefndar og svo framvegis . Um verkefni allsherjarnefndar segir í 1. mgr. 23. gr. þskl . að “ [ t ] il allsherjarnefndar skuli vísa dómsmálum , kirkjumálum , byggðamálum og öðrum þeim málum sem þingið ákveður . ” Með öðrum orðum er meðal annars þeim þingmálum , sem samkvæmt efni sínu heyra undir dóms - og kirkjumálaráðuneyti , vísað til allsherjarnefndar . Fleiri málum er einnig vísað þangað svo sem hinu umdeilda fjölmiðlafrumvarpi á vordögum 2004 , en því frumvarpi var vísað til allsherjarnefndar eftir 1. og 2. umræðu á þingi .